ดัชนีหุ้นภาคเช้าปิดบวก 10.66 จุด
หุ้นไทยภาคเช้าได้รับแรงซื้อกลับในหุ้นขนาดใหญ่ ดันดัชนีปิดบวก 10.66จุด
11 ต.ค. 2553

หุ้นไทยภาคเช้าได้รับแรงซื้อกลับในหุ้นขนาดใหญ่ ดันดัชนีปิดบวก 10.66จุด
ดัชนีหุ้นเช้าวันที่ 11 ต.ค. ปิดตลาดที่ระดับ 973.85 จุด เพิ่มขึ้น 10.66 จุด หรือ 1.11% มูลค่าการซื้อขาย 12,187 ล้านบาท มีแรงซื้อกลับในหุ้นขนาดใหญ่ กลุ่มพลังงานเก็งกำไรราคาน้ำมันที่ปรับตัวสูงขึ้น และกลุ่มธนาคารพาณิชย์ สำหรับผลประกอบการไตรมาส 3 ใกล้จะประกาศออกมา 
นักวิเคราะห์โบรกเกอร์ กล่าวว่าตลาดหุ้นเปิดบวกแรงและยืนอยู่ในแดนบวกตลอด บรรยากาศการลงทุนเริ่มผ่อนคลายภายหลังรัฐมนตรีว่าการกระทรวงการคลังเปิดเผยถึงมาตรการดูแลค่าเงินบาท อย่างไรก็ตาม  คงต้องติดตามในรายเอียด เพราะจะนำเข้าที่ประชุมในคณะรัฐมนตรีในวันพรุ่งนี้(12 ต.ค.) ดังนั้นอาจทำให้ภาคบ่ายการเคลื่อนไหวของดัชนีจะอยู่ในกรอบจำกัด